9. 6. 81 De Europæiske Fællesskabers Tidende Nr. C 138/47 
Udtalelse om forslag til Rådets direktiv om ændring af direktiv 72/464/EØF om forbrugs­
beskatning af forarbejdet tobak, bortset fra omsætningsafgift 
Den tekst, som har været genstand for udtalelsen, er offentliggjort i Europæiske 
Fællesskabers Tidende nr. C 264 af 11. oktober 1980, side 6. 
A. UDTALELSENS JURIDISKE GRUNDLAG 
Rådet besluttede den 11. juli 1980 i medfør af artikel 99, 100 og 198 i traktaten om 
oprettelse af Det europæiske økonomiske Fællesskab at høre Det økonomiske og 
sociale Udvalg om det nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 185. plenarforsamling, afholdt i 
Bruxelles den 25. og 26. februar 1981, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR — 
under henvisning til traktaten om oprettelse af Det 
europæiske økonomiske Fællesskab, særlig arti­
kel 99, 100 og 198, 
under henvisning til brev af 11. juli 1980, hvori Rådet 
for De europæiske Fællesskaber anmoder om en 
udtalelse fra Det økonomiske og sociale Udvalg om 
forslag til Rådets direktiv om ændring af direktiv 
72/464/EØF om forbrugsbeskatning af forarbejdet 
tobak, bortset fra omsætningsafgift, 
under henvisning til Det økonomiske og sociale 
Udvalgs forretningsorden, særlig artikel 22, 46 og 
47, 
under henvisning til beslutning truffet af Det økono­
miske og sociale Udvalgs formand den 13. august 
1980 og godkendt af Udvalgets præsidium den 
23. september 1980 om at pålægge afdelingen for 
økonomiske og finansielle anliggender at udarbejde 
udtalelse om direktivforslaget, 
under henvisning til Det økonomiske og sociale 
Udvalgs tidligere udtalelser om harmoniseringseta-
per i forbindelse med den indirekte beskatning af 
forarbejdet tobak(*), 
under henvisning til beretning aflagt af ordføreren, 
J. Miller, under henvisning til udtalelse vedtaget af afdelingen 
for økonomiske og finansielle anliggender på mødet 
den 20. januar 1981 og 
under henvisning til forhandlingerne på den 185. 
plenarforsamling den 25. og 26. februar 1981, mødet 
den 25. februar 1981 — 
enstemmigt 
VEDTAGET FØLGENDE UDTALELSE: 
1. Harmoniseringen af den indirekte beskatning er 
fortsat et vigtigt element i EF's udvikling frem mod 
en fuldstændig økonomisk og monetær union. Hvis 
det endelige mål er etablering af et fælles marked i 
egentlig forstand med karakteristika som på et enkelt 
internt marked, er det nødvendigt at harmonisere det 
indirekte beskatningssystem, således at konkurrence­
vilkårene på de forskellige nationale markeder ikke 
forvrides, og den fri bevægelighed inden for Fælles­
skabet ikke hindres for de varer, afgifterne gælder. 
2. Siden Udvalget afgav sin forrige udtalelse om 
tobaksbeskatning, er der sket et vigtigt fremskridt i 
afgiftsharmoniseringen i form af vedtagelsen af Rå­
dets direktiv 77/388/EØF(2), som er det sjette direk­
tiv vedrørende harmonisering af merværdiafgifterne, 
og som fastlægger ensartede grundlag for opkræv­
ningen. Tobaksbeskatningen er imidlertid stadig det 
(i) EFT nr. C 204 af 30. 8. 1976, s. 1. (2) EFT nr. L 145 af 13. 6. 1977. 
Nr. C 138/48 De Europæiske Fællesskabers Tidende 9. 6. 81 
eneste område inden for forbrugsbeskatningen i Fæl­
lesskabet, hvor der er sket fremskridt i retning mod 
harmonisering af afgiftsstrukturerne. 
3. M. h. t. tobak noterer Udvalget sig med tilfreds­
hed Rådets direktiv 79/32/EØF af 18. december 
1978(1) vedrørende skattemæssig definition og klas­
sifikation af forskellige grupper forarbejdede tobaks-
produkter — cigarer, røgtobak osv. Direktivet er en 
nødvendig forløber for ethvert forslag om en harmo­
nisering af afgiftssystemet for tobaksprodukter bort­
set fra cigaretter, og det er et mindre, men vigtigt 
skridt, der fjerner en handelsskranke mellem landene 
i Fællesskabet for visse typer tobaksprodukter. 
4. I Rådets første direktiv om harmonisering af 
tobaksbeskatningen (72/424/EØF) fastsættes, at ci­
garetbeskatningen i EF skulle omfatte dels et speci­
fikt element (et fast beløb pr. 1 000 cigaretter) og dels 
et værdielement, der var afhængigt af detailprisen. 
Direktivets præambel fastslår, at det er vigtigt at sikre 
den fri konkurrence. Afgiftsharmoniseringen an­
skues som en proces, under hvilken de faktorer, der 
nationalt såvel som på Fællesskabsplan kan udgøre 
en hindring for den fri varebevægelse og virke for­
drejende på konkurrencevilkårene, gradvist tages ud 
af afgiftssystemerne og fjernes helt i slutetapen. 
5. I artikel 4, stk. 3., i det første direktiv hedder det 
endvidere, at 
— der for cigaretter i slutfasen i alle medlemsstater 
skal gennemføres samme forhold mellem afgif­
tens specifikke element og værdielementet; 
og dette skal ske således, at 
— skalaen af detailpriser på rette måde afspejler 
forskellen mellem fabrikanternes leveringspri­
ser. 
I sine forslag til yderligere harmoniseringsetaper har 
Kommissionen været nødt til at tage hensyn til disse 
to bestemmelser. 
6. I anden etape af beskatningsharmoniseringen 
foreslog Kommissionen en indsnævring af de græn­
ser, inden for hvilke medlemsstaterne frit kunne fast­
sætte forholdet mellem den specifikke afgift og vær­
diafgiften. Rådet tilsluttede sig, at det specifikke ele­
ment under anden etape, der trådte i kraft den 1. juli 
(i) EFT nr. L 10 af 16. 1. 1979. 1978 og udløber ved udgangen af 1980, ikke måtte 
være under 5 % eller over 55 % af den samlede be­
skatning (punktafgift plus moms) på cigaretter i den 
mest efterspurgte prisklasse i hvert enkelt land. Imid­
lertid fremlagde Kommissionen ikke forslag vedrø­
rende den endelige afgiftsstruktur, der skulle være 
målet for konvergensforløbet, og under Rådets dis­
kussion af anden etape var der ikke enighed om dette 
punkt. Årsagen hertil var og er for den sags skyld 
stadig, at der i Fællesskabet ikke er enighed om for­
tolkningen af ordet »rette« i artikel 4, stk. 3, i det 
første direktiv og derfor ikke nogen almindelig 
accepteret opfattelse af, hvad der er det »rette« for­
hold mellem den specifikke afgift og værdiafgiften. 
7. Det økonomiske og sociale Udvalgs udtalelse fra 
1976 indeholdt en kraftig opfordring til Kommissio­
nen om at fremlægge forslag til den endelige harmo-
niseringsetape så tidligt som muligt under anden eta­
pe. Men Udvalget tilføjede, at der var behov for en 
omfattende yderligere undersøgelse, før sådanne for­
slag kunne formuleres, og at en sådan undersøgelse 
burde omfatte en samlet vurdering af de sociale og 
økonomiske virkninger, ikke blot af afgiftsstruktu­
ren, men også af de andre hindringer for lige og 
rimelig konkurrence på det fælles marked. Udvalget 
anførte endvidere, at i mangel heraf kunne en har­
monisering på det afgiftsmæssige område forværre 
snarere end formindske forvridningen af konkurren­
cevilkårene i Fællesskabet som helhed. 
8. Kommissionens forslag er, at der i tredje harmo-
niseringsetape, som løber fra 1. januar 1981 til 
udgangen af 1986 (2), tillades følgende grænser for 
det specifikke elements størrelse i procent af den 
samlede beskatning (punktafgift plus moms) på ciga­
retter i den populæreste prisklasse: 
— i 1981 og 1982: ikke under 5 % og ikke over 55 % 
(som nu); 
— i 1983 og 1984: ikke under 7,5% og ikke over 
42,5%; 
— i 1985 og 1986: ikke under 10% og ikke over 
35 %. 
9. Kommissionen har endnu ikke fremlagt et for­
melt forslag vedrørende slutetapen. Den mener, det 
er for tidligt at fastlægge den endelige målsætning 
(2) Da Rådet ikke var i stand til at træffe en afgørelse om 
dette forslag inden 31. december 1980 vedtog det den 
22. 12. 1980 (nr. 80/1275 EØF i EFT nr. L 375 af 
31. 12. 1980), at lade anden etape tøbe indtil 30. juni 
1981. Udvalget anbefalede den foreslåede forlængelse af 
anden etape i sin stillingtagen af 10. december 1980 
(dok. — ØSU 1350/80). 
9. 6. 81 De Europæiske Fællesskabers Tidende Nr. C 138/49 
nu, da der under alle omstændigheder vil blive behov 
for en lang tilpasningsperiode, før slutetapen kan 
nås, og da cigaretmarkederne i en række medlems­
stater for tiden undergår en hastig omlægning. Imid­
lertid erkender Kommissionen, at man ikke kan 
påregne at fortsætte udviklingen uden at have en idé 
om målsætningen, og den har derfor foreslået en 
afgiftsstruktur, der skal danne udgangspunkt for slut­
etapen og således fjerne usikkerheden med hensyn til 
den endelige målsætning. Kommissionen anfører, at 
det specifikke element i slutetapen bør være 20 % af 
den samlede afgift på cigaretter i den mest efter­
spurgte prisklasse i hvert land. 
10. Hvis Rådet godkender de nuværende forslag, 
vil medlemsstaterne naturligvis ikke være formelt 
bundet til Kommissionens overvejelser vedrørende 
slutetapen. Men hvis Rådet accepterer forslagene, vil 
det have truffet en afgørelse, der logisk medfører en 
afgiftsstruktur med et specifikt element på 20 % i 
slutetapen. 
11. På baggrund af de disponible oplysninger me­
ner Udvalget ikke, at dette ville være et ønskeligt 
resultat. Kommissionens konklusioner om den mest 
hensigtsmæssige struktur i slutetapen er, så vidt 
Udvalget ved, på ingen måde baseret på sådanne 
undersøgelser, som Udvalget fandt nødvendige i sin 
udtalelse fra 1976 (*)• Konklusionerne er i stedet 
baseret på, hvad Kommissionen selv i sin begrun­
delse indrømmer er en delvis tilnærmelse på grund­
lag af generelle forudsætninger. 
12. Desuden er Udvalget ikke enig i Kommissio­
nens forslag, for så vidt som det er baseret på en 
gradvis ændring af det fastsatte forhold (maksimum 
og minimum) mellem beskatningens specifikke ele­
ment og værdielementet. 
13. I sin udtalelse fra 1976 anførte Udvalget, at det 
var tvivlsomt, om etableringen af samme forhold 
mellem afgiftens specifikke element og værdielemen­
tet i alle medlemsstater var den bedste vej at gå for at 
harmonisere cigaretbeskatningen i Fællesskabet. I 
alle ti medlemsstater udgør skatten 57 % eller mere af 
cigaretprisen; i syv medlemsstater mere end 70 %; og 
i én stat (Danmark) så meget som 88 %. Med et så højt 
beskatningsniveau har værdiafgiftssatsen større ind­
flydelse på konkurrencevilkårene end noget andet 
element i afgiftsstrukturen. Årsagen hertil er, at en 
høj værdiafgift har en meget kraftig multiplikatoref­
fekt på fabrikanternes leveringspriser. En ændring i 
prisen ab fabrik fordobles adskillige gange, inden 
man når frem til detailprisen. 
(i) EFT nr. C 204 af 30. 8. 1976. 14. Eftersom målsætningen er at fjerne de elemen­
ter i afgiftssystemet, der medfører forvridninger eller 
begrænsninger af konkurrencen, vil det være ønske­
ligt, om man forsøgte at harmonisere værdielementet 
fremfor — som nu — at harmonisere forholdet mel­
lem værdielementet og det specifikke element. 
15. Værdielementet omfatter dels den proportio­
nale punktafgift og dels momsen. En harmonisering 
vil indebære, at de to afgifter under ét bliver den 
samme for cigaretter i hele Fællesskabet. Medlems­
staterne vil fortsat frit kunne fastsætte deres egen 
momssats, men den proportionale punktafgift vil så 
skulle fastsættes, så den samlede procentsats når op 
på et for hele Fællesskabet vedtaget niveau. Med­
lemsstaterne vil også frit kunne fastsætte den speci­
fikke afgiftssats og således have mulighed for at fast­
lægge det samlede beskatningsniveau for cigaretter i 
overensstemmelse med de nationale afgiftspolitiske 
krav. 
16. Selv om alle de problemer, der indtil nu har 
forhindret enighed om slutetapen, ikke vil være løst, 
vil denne fremgangsmåde være bedre end det nuvæ­
rende forsøg på at harmonisere forholdet mellem 
værdielementet og det specifikke element. Det er 
bl. a. sandsynligt, at en sådan løsning vil gøre en 
tilpasning til forholdene i et udvidet Fællesskab mere 
smidigt. 
17. Udvalget foreslår derfor følgende ændring af 
artikel 4, stk. 3, i det første direktiv: 
»I den endelige strukturharmoniseringsetape skal 
den samlede værdibeskatningssats (dvs. summen 
af procentsatserne, der gælder for den proportio­
nale punktafgift og omsætningsafgiften beregnet 
på basis af detailsalgsprisen) være den samme for 
cigaretter i alle medlemsstater, således at konkur­
rencevilkårene på de nationale markeder ikke 
forvrides, eller den fri bevægelighed for cigaretter 
inden for Fællesskabet ikke hindres«. 
18. Målet bør efter Udvalgets mening være at finde 
en med denne henstilling forenelig løsning, som med 
rimelighed kan fremlægges som en praktisk løsning 
for Fællesskabet som helhed, og som tager hensyn til 
alle implicerede parter i denne branche (producenter, 
fabrikanter, importører og distributører), beskæfti-
gelsesmønstret i dette erhverv, forbrugerne samt 
regeringerne, for hvem tobaksbeskatningen er en vig­
tig indtægtskilde. 
19. Ethvert forslag, der fører til en sådan løsning, 
bør baseres på en tilbundsgående undersøgelse af de 
sociale og økonomiske aspekter, som Udvalget fore-
Nr. C 138/50 De Europæiske Fællesskabers Tidende 9. 6. 81 
slog udarbejdet i 1976. En sådan undersøgelse bør 
som minimum inddrage følgende aspekter: 
a) Virkningen af forskellige sammensætninger af 
værdiafgift og specifik afgift på 
— beskæftigelsesmønstret inden for cigaretfrem­
stilling og -distribution, 
— konkurrencevilkårene og industriens rentabi­
litet på de nationale markeder, samt 
— på konkurrencen i handelen EF-landene imel­
lem 
under hensyntagen til udviklingen i EF's konkur­
rencepolitik over for cigaretindustrien. 
b) Afgiftsstrukturens konsekvenser for en række for­
brugervalg. 
c) Det særlige problem vedrørende indførsel af ciga­
retter i Frankrig og Italien og konsekvenserne for 
tobaksdyrkningen i EF, herunder Grækenland, 
under hensyntagen til de eksisterende overskuds­
lagre af visse EF-dyrkede tobakssorter. 
d) Relationen mellem forhøjelse af cigaretafgifter og 
-priser ved forskellige sammensætninger af vær­
dibeskatning og specifik beskatning; afgiftsstruk­
turen, der bedst sikrer staten stabile indtægter på 
et priskonkurrerende marked; inflationens virk­
ning på dette aspekt af forbrugsbeskatningspoli-
tikken. 
20. Man vil ikke inden for den resterende del af de 
6 måneder, som Kommisionen foreslår den nuvæ­
rende harmoniseringsetape forlænget med, kunne nå 
at færdiggøre en sådan undersøgelse. Udvalget må 
derfor nu anbefale en yderligere forlængelse af den 
nuværende etape (således at det specifikke element 
forbliver mindst 5 % og højst 55 % af den samlede 
beskatning på cigaretter i den mest efterspurgte pris­
klasse). 
Kommissionens andre forslag 
21. Udover hovedforslaget vedrørende forholdet 
mellem værdiafgiften og den specifikke afgift har 
Kommissionen fremsat 3 andre forslag. 
22. Medlemsstaterne har beføjelse til at anvende en 
minimumsafgift, der udelukkende er specifik, og hvis 
loft er fastsat til 90 % af summen at punktafgiftens 
værdielement og det specifikke element for cigaretter 
i den mest efterspurgte prisklasse. Fem medlemssta­
ter har gjort brug af denne beføjelse, hvis formål er at 
give en begrænset garanti mod abnorm konkurrence af den art, som en høj værdibeskatning (en høj mul­
tiplikator) tilskynder til. Men denne garanti er ikke 
effektiv, medmindre minimumsafgiften fastsættes på 
et relativ højt niveau. Dersom det i sidste instans 
lykkes at foretage en harmonisering med en lav mul­
tiplikator, vil denne garanti muligvis blive unødven­
dig. I mellemtiden ser Udvalget imidlertid ingen 
grund til at ændre den eksisterende regel og er derfor 
ikke enig med Kommissionen i dens forslag om at 
sænke loftet for minimumsafgiften fra 90 % til 80 % 
af afgiftsbeløbet på cigaretter i den mest efterspurgte 
prisklasse. 
23. Det første tobaksdirektiv lagde endvidere op til 
en harmonisering af reglerne for opkrævning af 
punktafgiften i den endelige harmoniseringsetape. 
Spørgsmålet vedrører beregningen af den skyldige 
afgift, der skal betales af fabrikanter og importører, 
samt betalingsfristen. På dette punkt er der betyde­
lige forskelle mellem medlemsstaterne. Kommissio­
nen foreslår nu, at Rådet senest ved udgangen af 
1983 vedtager fælles regler, der skal træde i kraft den 
1. januar 1985. 
Udvalget understregede i sin udtalelse fra 1976, at 
forskellig praksis vedrørende indbetalingsordninger i 
form af udvidet betalingsfrist og andre eksisterende 
eller potentielle kapitaltilskudskilder er af stor betyd­
ning for et afbalanceret valg af afgiftsstruktur. 
Udvalget anmodede også Kommissionen om at 
undersøge sådanne ordningers konsekvenser for 
konkurrencevilkårene i Fællesskabet som et enheds­
marked. 
Allerede i det første direktiv blev det fastsat, at der i 
alle medlemsstaterne skulle anvendes samme regler 
på nationale fabrikanter og importører, både hvad 
angår opkrævning og indbetaling af afgiften; og 
direktivet pålægger medlemsstaterne at anvende 
disse regler på en ikke-diskriminerende måde. Der 
hersker imidlertid divergerende opfattelser af, om 
den forskel i indbetalingsfrist medlemsstaterne 
imellem i praksis betyder en konkurrenceforvridning 
i Fællesskabet som helhed; Udvalget mener derfor, at 
dette spørgsmål må undersøges yderligere, inden der 
fremsættes forslag. 
24. Punktafgiftens værdielement opkræves som en 
procentdel af detailprisen, men det første direktiv 
giver medlemsstaterne mulighed for at udelukke tol­
den fra beregningsgrundlaget. Ingen medlemsstater 
har benyttet sig af denne mulighed, og Kommissio­
nen foreslår derfor, at den bortfalder. 
Tolden (på selve cigaretterne eller på råmaterialerne) 
er blot en af de mange omkostninger, der normalt må 
hentes hjem på priserne, og der er ingen grund til at 
udelukke netop dem fra beregningsgrundlaget. Ud­
valget er derfor enigt i dette forslag. 
9. 6. 81 De Europæiske Fællesskabers Tidende Nr. C 138/51 
Resumé 
25. Udvalgets udtalelse kan resumeres således 
a) Udvalget kan ikke godkende Kommissiones ho­
vedforslag angående den tredje etape af harmo­
nisering af cigaretafgifter. 
b) Udvalget er af den opfattelse, at det ville være 
ønskeligt, om man arbejdede henimod harmoni­
sering af værdielementet i afgiften i stedet for som 
nu at søge at harmonisere forholdet mellem vær­
dielementet og det specifikke element, og den 
foreslår derfor en ændring af artikel 4, stk. 3, i 
Rådets direktiv nr. 72/424/EØF. 
c) Men som Udvalget understregede i 1976, må 
yderligere harmonisering baseres på en tilbunds­
gående undersøgelse af de sociale og økonomiske 
Udfærdiget i Bruxelles, den 25. februar virkninger af afgiftsstrukturerne og andre fakto­
rer, som påvirker Fællesskabets marked. 
d) For at få tid til en sådan undersøgelse må Udval­
get nu anbefale en forlængelse af den anden har-
moniseringsetape ud over den 6 måneders for­
længelse, som Kommissionen allerede har fore­
slået. 
e) Kommissionen fremsætter 3 supplerende forslag. 
Udvalget er enigt i forslaget om at fratage med­
lemsstaterne muligheden for at udelukke afgif­
terne fra beregningsgrundlaget for værdielemen­
tet i cigaretafgiften. Udvalget mener, at yderligere 
undersøgelser er påkrævede, inden der kan træf­
fes en afgørelse om det rette tidspunkt for vedta­
gelse af fælles regler for opkrævning af afgiften. 
Udvalget kan ikke godkende forslaget om at ned­
sætte minimumsgrænsen for den samlede cigaret-
afgift. 
Tomas ROSEINGRAVE 
Formand for 
Det økonomiske og sociale Udvalg